धेरै लामो समय भएको छैन । कर्णालीमा रेडियो नेपालको प्रसारण राम्रो सुनिँदैनथ्यो, तर अहिले प्रत्येक जिल्लामा एकभन्दा बढी एफ.एम. रेडियो स्टेशन छन् । पहिले शाही नेपाल वायुसेवा निगममात्र हुँदा कर्णालीमा हवाई टिकट हात पारेर यात्रा गर्नु भनेको ठूलै लडाइँ जित्नु जत्तिकै हुन्थ्यो तर अहिले धेरै निजी हवाई कम्पनीले सहुलियत दरमा हवाई टिकट उपलब्ध गराउँछन् । बैंकको नाममा सदरमुकाममा नेपाल बैंक लिमिटेड र राष्ट्रिय वाणिज्य बैंक मात्र थिए तर अहिले एटिएमसहितका निजी बैंकहरू गाउँ–गाउँमा छन् । अहिले विभिन्न सामुदायिक संगठन तथा सहकारीहरू ऋण परिचालन कार्यक्रममा संलग्न छन् ।
